[{"text_idx": "#000006", "text": "La brita urbo de Notinghamo (angle: Nottingham) situas en centra Anglio, en regiono konata kiel La Orientaj Mezlandoj (sence de aro de graflandoj). La areo nun enspacata de la urbo estas sciata havi seninterrompan log\u0302antaron ekde la pras\u0302tonepoko. Dum la frua sepa jarcento, la setlejo estis parto de la anglosaksa reg\u0302olandeto de Mercia, nomita kiel Tigguo Cobauc en la britona, signifante, \u201cLa Loko de Kavernlog\u0302ejo\u201d. Tiu nomo venas de tio, ke sub la grundo de Notinghamo trovig\u0302as tavolo de grejso, kiu estas ideala por konstrui tunelojn kaj subterajn spacojn. Multe de c\u0302i tiaj konstruaj\u0302oj estas ankorau\u0306 trovata sub la urbo hodiau\u0306. La urbo eknomig\u0302is kiel Snotingaham sekvante kiam anglosaksa c\u0302efo, Snot, konkeris la areon, por ke \u201cinga\u201d kaj \u201cham\u201d anglosakse signifas \u201cla homoj de\u201d kaj \u201cfarmodomo\u201d. Post la Normanda Konkero de Anglio, la nuntempa nomo por la urbo devenas el tio, ke la novoj normandaj regantoj miselparolis la anglosaksan vorton. Ankau\u0306 estis la normandoj, kiu konstruis la originalan kastelon de Notinghamo dum la dek-unua jarcento, kies eksteraj muroj ankorau\u0306 videblas en la urbcentro."}, {"text_idx": "#000008", "text": "Kompreneble, oni ne povus paroli pri Notinghamo sen mencio de Kapuc\u0302a Robc\u0302jo (angle: Robin Hood), la leginda eksterleg\u0302ulo, kiu famas pro siaj agoj de kurag\u0302o kontrau\u0306 la kruela anstatau\u0306reg\u0302ado de Princo Johano dum la forestado de Reg\u0302o Rikardo la Leono-Koro. En la legindoj, li s\u0302telis de la ric\u0302uloj kaj la regantoj por donaci monon al la kompatindaj, kaj batalis kune kun siaj G\u0302ojuloj la partianojn de la fiprinco, kiel la S\u0302erifon de Notinghamo kaj Gaj\u2019on de Gisborne. Ne vere ves\u0302ajnas, ke la legindoj okazis kiel rakontite, sed vere estis Princo Johano, kiu provis s\u0302teli la kronon de sia frato kaj estis subtenita de la S\u0302erifo, antau\u0306 ilia malvenko de Reg\u0302o Rikardo c\u0302e Notinghama Kastelo. Sendistinge, la rakontoj plu vivas, kaj Kapuc\u0302a Robc\u0302jo restas kiel simbolo de la Notinghamo, aperante sur la flago de la graflando Notinghams\u0302iro (angle: Nottinghamshire) kaj ankau\u0306 la logotipo de NEKo."}, {"text_idx": "#000009", "text": "Hodiau\u0306 Notinghamo estas moderna kaj prospera urbo, hejmo por 330 mil log\u0302antoj centre, kaj pluaj 440 mil suburbe. G\u0302i havas du universitatojn kun totala de 61 mil studentoj, kaj multajn artgaleriojn kaj muzeojn, gajninte en 2015 la Uneskan premion, Urbo de Literaturo. Trovig\u0302as en la urbcentro granda butikumada areo kun multe da vendejo, kafejo, restoracioj, kaj trinkejo, kaj servas la urbon larg\u0302a premita publik-transporta sistemo de tramoj, au\u0306tobusoj, kaj vagonaroj. Notinghamo g\u0302emelig\u0302as kun nau\u0306 aliaj urboj, Gento en Belgio, Harareo en Zimbabvo, Karlsruheo en Germanio, Krasnodaro en Rusio, Ljubljano en Slovenio, Minsko en Belorusio, Ningbo en C\u0302inio (kie la Universitato de Notinghamo havas plian terenon), Timis\u0302oaro en Rumanio, kaj Vj\u0302es\u0302nio en Polio."}]